Debati për reformën e imigracionit
Katër senatorë republikanë dhe katër demokratë kanë hartuar një projektligj prej 844 faqesh
Pak ditë më parë, senati amerikan votoi në favor të shqyrtimit të një projektligji për reformimin e sistemit të imigracionit në vend. Reforma është përfshirë në një projektligj prej 844 faqesh të propozuar nga katër senatorë republikanë dhe katër demokratë. Ajo parashikon mundësinë e integrimit ligjor për emigrantët e shumtë pa dokumente dhe përforcimin e kufirit me Meksikën. Në nëntor të vitit të kaluar, Presidenti Barack Obama fitoi mandat për katër vite të tjera në Shtëpinë e Bardhë. Shtatëdhjetë e një përqind e votuesve hispanikë dhe 72 për qind e votuesve aziatiko-amerikanë mbështetën presidentin demokrat. Partia Republikane, e dobësuar, është detyruar të rishohë qëndrimin e saj ndaj emigracionit, një çështje kyçe për dy grupet minoritare me rritjen më të shpejtë në Shtetet e Bashkuara. Angela Kelly e Qendrës për Përparim Amerikan. Problemi janë 11 milionë imigrantë pa dokumente. Familje të shumta të ndara nga dëbimet në shifra rekord. Trafikantë të drogës që qarkullojnë përgjatë kufirit SHBA-Meksikë. Si dhe vështirësitë për të tërhequr punëtorë të teknologjisë së lartë dhe bujqësisë pa hequr vende pune prej amerikanëve. Një javë pas betimit për mandatin e dytë në detyrë, Presidenti Obama paraqiti planin e tij për të rregulluar sistemin e imigracionit. Katër senatorë republikanë dhe katër demokratë hartuan një projektligj prej 844 faqesh. Ai propozon forcimin e kufirit me Meksikën dhe një proces 13-vjeçar për marrjen e shtetësisë amerikane. Senatori republikan John McCain i Arizonës, një shtet në kufi, është njëri nga autorët e projektligjit. Por jo gjithkush është i bindur për reformën. Republikani Lou Barletta, ligjvënës nga shteti i Pensilvanisë, thotë se historia e realizuar nga Presidenti Ronald Reagan po përsëritet. Më shumë se një mijë kilometra gardh shtrihet tani përgjatë kufirit me Meksikën jugperëndimore. Gati 18 mijë e 500 agjentë të Doganave dhe të Rojes Kufitare patrullojnë pranë kufirit. Helikopterët rrinë pezull në ajër, ndërsa radarë të lëvizshëm në terren skanojnë shkretëtirën. Ndërsa bën thirrje për reformën e imigracionit, administrata Obama ka arritur shifra rekord dëbimesh. Sekretarja e Sigurisë Kombëtare, Janet Napolitano. Ekonomia amerikane është e paparashikueshme. Disa udhëheqës të teknologjisë si Steve Case i kompanisë America Online thonë se përgjigja është reforma e emigracionit. Zgjedhja tani qëndron në duart e Kongresit. Puna e tyre për një sistem të ri të imigracionit, që ka vite që përpunohet, vetëm sa ka filluar.